
MAAHE RABIUL AWWAL KA TAQAZA KYA HAI 


Hazrat Umar#: ek martaba apne saathiyon 
ke saath ek pahad ke daman se guzar rahe the, 
us aqt wo Ameerul momineen the. 

“Ameerul momineen” ka matlab ye hai ke is 
waqt ke atebar se taqreeban aadhi dunya ke 
hukamran the, yani jo ilaqa unki hukumat 
mein tha, aaj isme kam az kam 50 hukumate 
qaaim hai, itni badi unki hukumat thi, pahad 
ke daman mein zara der keliye ruk gaye, aur 
khud apne aap se khitab kar ke farmaya: 

Ae khattab ke bete! Zara thehar aur dekh! Ye 
wo pahad hai, jiske daman mein tu “oont” 
charaya karta tha, aur tere pav “oonto” ke 
peshab se tar rehte the, teri ye awgqat thi, aur 
aaj tu aadhi dunya ka hukmran hal, zara soch 
teri zindagi mein ye azeem inqilab kis ne peda 
kiya? Ye kis ka sadqa hai? 

Phir khud hi jawab diya, ke ye sadga hal 

Nabie karim##s: ki sohbat ka, jiske natie 

mein tuj jesa “oont” charane wala aaj aadhi 
dunya ka hukamran bana huva hai. 

Bahar haal! 23 saal ke arse mein Nabie 
karims&; ne kaisa ingilab peda farmaya, 
akhlaq mein inqgilab, amal mein ingilab, soch 
mein inqilab, fikar mein ingilab, sirf 23 saal ki 
muddat mein, aaj wahi seerate tayyiba hamare 
paas bhi hai, iska hum tazkira bhi karte hal, 
lekin hamari zindagi mein kyu ingqilab nahi 
aata? Hamari zindagiyo mein tabdili kyu nahi 
aati? Hamare amal mein akhlaq mein, hamari 
fikar aur soch mein ingilab kyu nahi aata? Ye 
ek lamhae fikriya hai, jiske baare mein hume 
sochna hai, khutbe jo aayat hai us aayat mein 
iska jawab maujood hai, chunanche farmaya: 

Itni baat kaafi nahi, tum Nabie karim#: ki 

shaan mein madhiya qaside padh lo, ye baat 

kaafi nahi, balke Nabie karim: ki hayate 
tayyiba ko is niyyat se padho, suno, aur 
sunao ke isko hum apni zindagi ke liye ek 
misal aur namuna samjenge, aur iski naqal 
utarne ki koshish karege, behtareen namuna 
hai tumhare liye Nabie karims: ki zindagi 
mein. 

Composed & Published by: Maktaba Ashraf, Surat. 


Maahe rabiul awwal ka taqaza kya hai 4 

Agar tum haakim ho, to tumhare liye 
behtareen misal madina tayyiba ke us haakim 
ki hai jis ne chand saalo mein jazirae Arab 
mein islam ka jhanda lehra diya. 

Aur agar tum dost ho, to tumhare liye 
behtareen namuna Hazrat Abu Bakr# aur 
Hazrat Umar: ke dost mein hai. 

Aur agar tum shohar ho, to tumhare liye 
Hazrat Ayesha, Hazrat Khadija, Hazrat Umme 
Salma, aur Hazrat Memuna# ke shohar ki 
zindagi namuna hai, unke shohar ne unke 
saath kesa “bartao” kiya? 

Agar tum ek taajir ho, to tumhare liye 
behtareen namuna hai us Muhammed k1 
hayate tayyiba mein hai, jo tijarat ke liye 
mulke shaam gaye the, jis ka shareeke safar 
“maysara” kehta hai ke aisa shareeke safar na 
mein ne pehle kabhi dekha hai na baad mein. 

Agar tum mazdoor ho, mulazim ho, ya 
peshawar ho, to tumhare liye behtareen 
namuna hal, wo mazdoor, jo hijaz ki pahdiyo 
mein bakriya charaya karta tha, aur agar tum 
“kaasht-kaar” ho, to tumhare liye behtareen 
namuna hai us “kaasht-kaar” mein jisne 

magqame “juruf” mein zameen mein “kKaasht- 
kaari” ki thi, garz zindagi ka koi gosha aisa 
nahi jis mein Allah Taala ne Nabie karim: ki 
zindagi ka behtareen namuna na chhoda ho. 

Aap #; ki zindagi aur aap ke dunya mein 
aane ka haqiqi maqsad ye hai ke log Aap ki 
zindagi ko dekhe aur uski nagal utarne ki 
koshish kare, jism se le kar rooh tak zindagi 
mein jitne bhi moke hai usme hum hayate 
Nabie karim se hidayat lene ki koshish kare. 

Agar hum “Rabiul awwal” mein yahi jazba 
peda kar liya kare to yaqinan hamari zindagiyo 
mein ingilab aajaega. 

“Rabiul Awwal” ka mahina aaega aur 
khatam ho jaaega, zara hum is baat ka “jaaiza” 
le ke Nabie karim# ka naam to bahut liya, 
lekin Nabie karim##: ki wo konsi sunnat hai jo 
hum ne apnai hai, kabhi jaaiza le kar dekha? 
Kabhi gareban mein mooh dala? Kabhi fehrist 
banai kya kya sunnate hai, Nabie karim: ki? 
Kitni sunnato par hum ne amal kiya aur kitni 
sunnato par nahi kiya? Aaj sab se pehle me 
apne aap ko, uske baad aap Hazraat ko dawat 
deta hu, ke khud ke liye Nabie karim: ki 

“besat” ke maqsad ko samjte huve ek kaam ye 
kare, ke apna jaaiza le kar dekhe, kya kya 
Sunnate hai Nabie karim ki subah se shaam 
tak ki zindagi mein jin par mera amal nahi hai, 
un par aaj hi se amal karne ki koshish kare. 

Iske liye hawala dunga, Apne shaikh Aarfiex 
ki kitab “Uswa e Rasool e Akram##s” ka, 1s me 
mere Shaikh ne Nabie karim#“* ki wo sunnate 
jama kar di hal, jo ahadees se sabit hai, subah 
se sham tak ki zindagi ke mukhtalif shobo 
mein Nabie karim; ki kya kya sunnate th, 
inko padhte jJaaiye, aur apna jaaiza lete jaaiye, 
jaha kami ho, isko poora karne ki koshish 
kiye. 

Dekhye! Nabie karim#s ki bahut si sunnate 
aisi hai jin par foran amal kar lene mein koi 
dushwari nahi, koi paisa nahi kharch hota, koi 
waqt nahi lagta, koi mehnat nahi lagti, lekin 
sirf gaflat ki waja se hum ne inko chhoda huva 
hai, ek chhoti si misal deta hu, Nabie karim#“s 
ki sunnat ye hai ke baitul khala jaate waqt 
pehle baya pav andar dakhil karte, aur nikalte 
waqt pehle daya pav bahar nikalte, agar koi 


Shakhs iska ahtemam kare to kya dushwari 

hai? Koi paisa kharch hota hai? Koi waqt lagta 
hai? Koi takleef nahi hoti? Magar sirf dhyan ki 
baat hai, in sunnato par is liye amal kar liya 
kare ke Nabie karim#“s in par amal karte the. 
Jis waqt aap sunnato par amal kar rahe honge, 
to us waqat aap Allah Taala ke mahboob hoge, 
Surah Aale Imran/31 tarjama aap farma dijye: 
ke agar tum Allah Taala se muhabbat rakhte 
ho, to tum log meri “ittiba” karo, Allah Taala 
tum se muhabbat karne lagege. 

Ab bataiye! Kitni azeem_ saadat_ sirf 
beparvahi ki waja se zaye ho rahi hai, masjid 
mein dakhil hote aur nikalte waqt baya pav 
pehle bahar nikalo, to isme kya dushwari hal, 
kya “mashaqgat” hai? Magar gaflat aur 
laparvahi hai, jis ki waja se hum ne isko 
chhoda huva hai, bahut si aisi sunnate jin me 
koi waqt nahi lagta, sirf laparvahi ki waja se 
chootti huvi hai. 

Isi tarah bahut se aise amal hai jin mein 
mehnat ki zaroorat nahi hai, balke mukhtasar 
dhyan aur tavajjuh ki zaroorat hai, jis se 
hamare tamam amal subah se le kar shaam tak 
sunnat ke saanche mein dhal jaaenge, aur har 

har qadam par neki likhi jaaege. 

Meri aakhri guzarish hai ke “ruhe zameen” 
mein is waqt “ittiba e sunnat” se badh kar koi 
koi amal nahi, aur agar koi sunnat aisi ho jis 
par aadmi amal nahi kar sakta to Allah Taala 
se dua kare, ke ya Allah! Muje is sunnat par 
amal karne mein dushwari ho rahi hal, ya 
Allah aap muje taufiq aur himmat ata farma 
dijye, agar ye kaam hum kKar lenge, to “Rabiul 
Awwal” ka mahina bada kaamyab guzrega, aur 
agar saara mahina guzar diya aur amal kuch 
na kiya to “Rabiul Awwal” ka mahina kamyab 
na raha, dar asal shaitan hume behkata rehta 
hai ke abhi to umar padi hai, baad mein amal 
kar lenge, is par wo taalta rehta hai yaha tak 
ke aadmi par aakhri waqt aajata hal, aur phir 
afsos hota hai, is se pehle ke wo wadt aajae, 
Allah Taala hum sab ko amal karne ki taufiq 
ata farmaye, aur hume tamam sunnato par 
amal karne wala banae, Aameen. 


SAN 5a Lar) IU 585 po 5 


Reference: Islaahi Kutbat Urdu V23, Mein se is Majmoon Ka 
Khulasa Kiya Gaya Hai. 

